যুগলায়ন বিক্রিয়া

জৈব রসায়নে, যুগলায়ন বা কাপলিং বিক্রিয়া হলো এক ধরণের বিক্রিয়া যেখানে দুটি বিক্রিয়ক অণু একসাথে যুগলবদ্ধ থাকে। এই ধরনের বিক্রিয়ার জন্য অধিকাংশ ক্ষেত্রেই ধাতব অনুঘটকের সাহায্য প্রয়োজন হয়। R-M ধরণের একটি প্রধান গ্রুপ জৈবধাতব যৌগ (যেখানে R = জৈব গ্রুপ, M = প্রধান গ্রুপের কেন্দ্রীয় ধাতব পরমাণু) R'-X ধরণের একটি জৈব হ্যালাইডের সাথে বিক্রিয়া করে R-R' উৎপাদে একটি নতুন কার্বন-কার্বন বন্ধন তৈরি করে। সবচেয়ে পরিচিত ধরণের যুগলায়ন বিক্রিয়া হলো ক্রস কাপলিং বা যুগলায়ন বিক্রিয়া । Organic Synthesis using Transition Metals Rod Bates  New Trends in Cross-Coupling: Theory and Applications Thomas Colacot (Editor) 2014  

প্যালাডিয়াম-অনুঘটকীয় ক্রস কাপলিং বা যুগলায়ন বিক্রিয়া বিকাশের জন্য রিচার্ড এফ. হেক, এই-ইচি নেগিশি এবং আকিরা সুজুকিকে ২০১০ সালে রসায়নে নোবেল পুরষ্কার দেওয়া হয়েছে।  

সাধারণত দুই ধরণের যুগলায়ন বিক্রিয়া স্বীকৃত:

 সমযুগলায়ন বিক্রিয়া যেখানে দুটি অভিন্ন বিক্রিয়ক যুগলায়িত হয়। এক্ষেত্রে উৎপাদটি প্রতিসম R-R হয়। 
 অসমযুগলায়ন বিক্রিয়া যেখানে দুটি ভিন্ন বিক্রিয়ক যুগলায়িত হয়। এই বিক্রিয়াকে ক্রস কাপলিং বিক্রিয়াও বলা হয়।  এক্ষেত্রে উৎপাদটি অপ্রতিসম R-R' হয়।

 তথ্যসূত্র